Pildistasin eile ka tulpe, olgugi, et  nad ei ole päriselt minu lilled. Ometi ei kujuta ma ka kevadet nendeta ette. Nii, et siis äkki ikka on? Ei tea. Kõige rohkem meeldivad mulle varased kaufmanni ja greigi tulbid. Hilisemad sordirühmad jätavad mu täiesti külmaks, sest kui juba hakkavad õitsema pojengid ja teised suuremate õitega lilled, tunduvad tulbid mulle kuidagi kohatutena ja väikeste äbarikena, mis siis, et neil võivad supitaldriku suurused õied olla. Kui, siis ainult viridiflora sordid panevad mu veidi kulmu kergitama. Ja eelistan ma  sääraseid magusõrnu sorte, mitte punaseid. Ja ometigi on üks mu lemmiksortidest just tulipunane ´Red Riding Hood´. Nii, et mingi müstika mul nende tulpidega. Ju seepärast ei püsi nad mul ka seal, kuhu olen nad istutanud. Sordinimedest huvituvad harakad ja laiali tassivad ja söövad neid hiired. Eks ma siis sügisel ostan jälle mõned kaufmannid.  Esiplaanil ´Snow Parrot´  Kõige ilusam tulp kevadel ´Für Elise´